fi en en es en pt es fi fi fi en en en fi fi fi it fi sq it fi fi hbs_lat fi fi fi fi fi fi et fi fi fi fi en tr fi fi fi fi fi en hu fi fi fi fi fi fi fi fi fi fi fi et fi fi fi fi fi fi fi fi fi fi fi fi fi en fi fi fi en fi es fi fi da en fi da en fi fi fi en fi da en fi fi fi fi fi fi fi fi fi fi fi it fi fi fi it it fi fi fi fi fi fi fi fi fi fi fi fi fi fi fi fi fi fi fi fi it it fi it it fi en en es en pt es fi de fi fi fi fi fi fi fi fi fi fi fi fi en fi fi en fi it fi sq it fi fi hbs_lat fi fi fi fi fi en fi ca fi fi fi fi
Moni ylenkatsoo kävelyä kunnon kohottajana - ei kannattaisi | Hyvä Terveys
Kävely ei laihduta ja kiinteytä? Väärin. Lisäksi sen terveysvaikutukset ovat aivan samat kuin juoksullakin.
Väite 1: Kävelyä ei lasketa kuntoiluksi
VÄÄRIN. Kävellessä isot lihasryhmät tekevät aktiivisesti töitä, jolloin lihakset voimistuvat, hengityselimistö vahvistuu ja peruskunto kasvaa. Mitä enemmän askeleet hengästyttävät ja nostavat sykettä, sitä tehokkaampaa liikuntaa kävely on.
Vaikka kävely on juoksua rauhallisempi liikuntamuoto, terveyshyödyt ovat samat. Säännöllinen reipas kävely parantaa sokeri- ja rasva-aineenvaihduntaa, alentaa verenpainetta, vähentää riskiä sairastua sydän- ja verisuonisairauksiin ja tyypin 2 diabetekseen sekä auttaa pitämään painon kurissa. Lisääntyneen virkeyden ja jaksamisen sekä paremman unen ja mielialan huomaa jo parissa viikossa.
Kiireisille kävely on loistava liikuntamuoto, sillä treeniä voi koota pienistä pätkistä päivän mittaan.
Väite 2: Kävellenkin voi kiinteytyä
TOTTA. Matalasykkeinen kävely on erinomaista rasvanpolttoliikuntaa. Liikkuminen pudottaa painoa, kunhan ei syö kulutettua energiaa takaisin. Aluksi paino voi kuitenkin hieman nousta, koska lihakset painavat enemmän kuin rasva. Energiaa kuluu kävellessä erityisesti ylipainoisilla, sillä painavaa kehoa on raskaampaa liikutella.
Sisältö jatkuu mainoksen alla
Jos ryhtyy kävelemään useamman kerran viikossa, kiinteytymistä huomaa jo kuukaudessa erityisesti jalkojen ja pakaroiden alueella. Kävellessä vauhti kannattaa pitää reippaana. Lenkki vaihtelevassa maastossa sauvojen kanssa vastaa haastavuudeltaan kevyttä hölkkää, mutta koska kävellen jaksaa kauemmin kuin juosten, kaloreita voi kulua jopa enemmän.
Väite 3: Aina kannattaa valita portaat
TOTTA. Tutkimusten mukaan jo parin minuutin päivittäisellä porraskävelyllä voi olla erityisesti huonokuntoiselle huomattava kuntoa kohottava vaikutus. Se on myös helppo tapa lisätä päivään liikuntaa. Pienikin porraspyrähdys parantaa verenkiertoa ja kiihdyttää hengitystä – ja mitä paremmin lihakset kykenevät kuluttamaan happea, sitä paremmassa kunnossa on.
Myös portaiden laskeutuminen kannattaa, sillä se kehittää koordinaatiota ja vastaa teholtaan suurin piirtein tasaisella kävelyä.
Väite 4: Kävely ei ole tekniikkalaji
TOTTA. Jokaisella on oma tapansa kävellä. Asiantuntijan kanssa valittu jalkine korjaa askellusta yleensä riittävästi ja auttaa välttymään rasituskivuilta myös kilometrien karttuessa. Satsaa kävelykenkään, jossa on tukeva kantakuppi ja hyvä iskunvaimennus. Silloin kantapää ei pääse luistamaan sivusuunnassa eikä iske liian kovaa maahan.
Hyvä kenkä joustaa päkiästä, jolloin varvastyönnön voi tehdä tehokkaasti. Kengän on myös hyvä olla sopivan kiertojäykkä. Sitä voi testata ottamalla toisella kädellä kiinni kengän kannasta ja toisella varvasosasta ja vääntämällä kenkää kevyesti. Kengän pitäisi antaa hieman myöden, muttei olla liian löperö.
Käytä kävellessä koko jalan liikerataa eli astu kanta edellä maahan ja työnnä varpailla askel loppuun saakka. Näin lonkka ja polvi saavat suotuisaa liikettä.
Väite 5: Askeleiden laskeminen on turhaa
VÄÄRIN. Päivittäisten askeleiden seuraamisen ja tavoitteiden asettamisen on todettu lisäävän liikuntaa. Jo satunnainen askelmittarin tai kännykkäsovelluksen käyttö voi motivoida valitsemaan kävelyn monessa arjen tilanteessa. 10 000 askelta päivässä ei välttämättä sovi kaikille.
Tarjoilija voi saada määrän täyteen työpäivän aikana, kun taas toimistotyöläisen voi olla vaikea saada kasaan 5 000 askelta. Kannattaa arvioida päivittäinen askelmäärä ja tavoitella siihen aluksi noin 2 000 askeleen lisäystä. Määrä täyttyy noin vartin reippaalla kävelyllä.
Asiantuntijana Minna Aittasalo, erikoistutkija, terveystieteiden tohtori ja fysioterapeutti, UKK-instituutti.
Tämä artikkeli on ilmestynyt Hyvä terveys -lehdessä. Tilaajana voit lukea kaikki numerot maksutta digilehdet.fi-palvelusta.
Älä vähättele sauvalenkkejä – sauvakävely on huippuliikuntaa, joka vahvistaa niin sydäntä kuin kroppaakin
Virta vähissä? Huomaa uupumuksen hälytysmerkit ja paina jarrua - parasta palautumista voi olla kävely
Kävelyvauhti kertoo sydämen vajaatoiminnan riskistä naisilla
Kirjaudu tai rekisteröidy kommentoidaksesi
Yksi nerokas liike vahvistaa vatsalihaksia häkellyttävän nopeasti - eron huomaa jo muutamassa viikossa
Lihasvoima alkaa huveta jo kolmekymppisenä - lyömättömän helppo liike vahvistaa tehokkaasti pakaroita ja reisiä
Ensiapua kiukuttelevalle vatsalle - kokeile!
Muistivitamiini pitää virkeänä – tarkista saatko sitä tarpeeksi?
Ärsyttävä enterorokko tarttuu aikuisiinkin
Pikatesti: aamuvirkkujen ranskalainen kahvila tarjoaa laadukkaita leivonnaisia
Sisältö jatkuu mainoksen alla
Lola Odusoga: ”Suojelen mieltäni, jotta voin paremmin”
Sinulle tilaaja – arvomme 1000 euron S-ryhmän lahjakortin
Ensiapua kiukuttelevalle vatsalle - kokeile!
Yksi nerokas liike vahvistaa vatsalihaksia häkellyttävän nopeasti - eron huomaa jo muutamassa viikossa
Housut kastuvat aina vain helpommin – mistä apua virtsankarkailuun?
Lihasvoima alkaa huveta jo kolmekymppisenä - lyömättömän helppo liike vahvistaa tehokkaasti pakaroita ja reisiä
Kannattaako ihoa kuivaharjata, jos kädet ja jalat hilseilevät?
Kirjailija Outi Pakkanen: "Voimasana auttaa, kun suututtaa"
Katkaise haitallisten ajatusten kierre – saat suojaa ahdistukselta
Go to the top
Lue Hyvä Terveys laitteella kuin laitteella missä ikinä tahdotkin.
© Sanoma Media Finland Oy
Main menu (Full structure)